22.8.2023
FI
Euroopan unionin virallinen lehti
L 207/3
(14)
Komissio asetti samanaikaisesti vireillepanon yhteydessä kyselylomakkeet vientiä harjoittaville tuottajille, etuyhteydettömille tuojille, käyttäjille ja unionin tuottajille saataville verkossa.
Se lähetti myös makrotietoja koskevan kyselylomakkeen pyynnön esittäjille.
Kyselylomakkeet asetettiin myös etuyhteydettömien tuojien ja käyttäjien saataville samalla kauppapolitiikan pääosaston verkkosivustolla (9).
(15)
Kaikkia osapuolia pyydettiin esittämään näkökantansa sekä toimittamaan tietoja ja asiaa tukevaa näyttöä vireillepa­ noilmoituksessa annetuissa määräajoissa.
Asianomaisilla osapuolilla oli myös mahdollisuus esittää huomautuksia tutkimuksen vireillepanosta ja pyytää kuulemista komission ja/tai kauppaan liittyvissä menettelyissä kuulemisesta vastaavan neuvonantajan kanssa.
1.7.
Otanta
1.7.1.
Kiinassa toimivia vientiä harjoittavia tuottajia koskeva otanta (16)
Komissio ilmoitti voimassaolon päättymistä koskevan tarkastelun vireillepanoilmoituksessa, että se saattaa soveltaa vientiä harjoittaviin tuottajiin perusasetuksen 27 artiklan mukaista otantaa.
(17)
Voidakseen päättää otannan tarpeellisuudesta ja tarvittaessa valita otoksen komissio pyysi kaikkia Kiinassa toimivia vientiä harjoittavia tuottajia toimittamaan vireillepanoilmoituksessa mainitut tiedot.
Yksikään vientiä harjoittava tuottaja ei ilmoittautunut.
(18)
Lisäksi komissio pyysi Kiinan edustustoa Euroopan unionissa yksilöimään muita mahdollisia vientiä harjoittavia tuottajia, jotka olisivat kiinnostuneita osallistumaan tutkimukseen, ja/tai ottamaan yhteyttä niihin.
Vastauksia ei kuitenkaan saatu.
(19)
Komissio ilmoitti Kiinan viranomaisille, että jos yhteistyötä ei tehdä, se aikoi käyttää perusasetuksen 28 artiklan mukaisesti käytettävissä olevia tietoja tarkastellessaan tuetun tuonnin jatkumista tai toistumista.
Kiinan viranomaiset eivät vastanneet.
1.7.2.
Unionin tuottajien otanta (20)
Komissio ilmoitti toimenpiteiden voimassaolon päättymistä koskevan tarkastelun vireillepanoilmoituksessa, että se oli alustavasti valinnut otoksen unionin tuottajista.
Se valitsi otoksen samankaltaisen tuotteen tuotanto- ja myyntimääriin perustuvan edustavuuden perusteella EU:ssa ajalla 1.1.–31.12.2021.
Otokseen valittiin kolme unionin tuottajaa.
Otokseen valittujen unionin tuottajien osuus samankaltaisen tuotteen arvioidusta unionin kokonaistuotantomäärästä oli noin 41 prosenttia ja arvioidusta unionin kokonaismyynnistä 37 prosenttia.
Komissio kehotti asianomaisia osapuolia esittämään huomautuksia alustavasta otoksesta.
Huomautuksia ei saatu alustavasta otoksesta, joten alustava otos vahvistettiin.
Otos on unionin tuotannonalaa edustava.
1.7.3.
Etuyhteydettömien tuojien otanta (21)
Päättääkseen otannan tarpeellisuudesta ja valitakseen tarvittaessa otoksen komissio pyysi kaikkia tiedossa olevia etuyhteydettömiä tuojia toimittamaan vireillepanoilmoituksessa mainitut tiedot.
Yksikään tuottaja ei kuitenkaan toiminut yhteistyössä komission kanssa ja toimittanut pyydettyjä tietoja.
1.8.
Kyselylomakkeet ja tarkastuskäynnit (22)
Komissio lähetti kyselylomakkeen Kiinan kansantasavallan, jäljempänä ’Kiina’, hallitukselle.
Yhtäkään kyselyvastausta ei saatu.
(9) https://tron.trade.ec.europa.eu/investigations/case-view?caseId=2616